เดินทางสะดวกมากๆ อยู่ตรง BTS วงเวียนใหญ่ ทางออก3 แล้วเดินย้อนกลับมาทาง BTS กรุงธนบุรี
ร้านนี้สะดุดตาเพราะผ่านหลายครั้งแล้วเห็นมีคนนั่งเต็มตลอด ใกล้ๆกันมีร้านเฝอเวียดนามคนแน่นเช่นกัน ไว้มีโอกาศจะไปลอง

ทางร้านมีให้เลือกทั้งแบบทานบุฟเฟ่ และ A la cart 
บุฟเฟ่จะตกหัวละ 349 (ไม่จำกัดเวลา) รวมเครื่องดื่มยกเว้นแอลกอฮอล์ ราคาต่อหัวก็ถือว่าไม่แพงเลย
เลือกอาวุธได้แค่อย่างเดียว ว่าจะเอาหม้อสุกี้ หรือเตาปิ้ง

วันนี้เลือกเตาปิ้ง ช่องน้ำซุปกว้างตักนำ้ซดได้สบาย

ร้านสะอาดสะอ้านดี
เมนูจะมีทั้งหมู เนื้อ ลูกชิ้น ทะเล ผัก เสียตรงมีให้เลือกไม่กี่ชนิด คุณภาพเนื้อตามราคาไม่แย่แต่ก็ไม่ได้ดีงามเว่อวัง คือสมราคาค่ะ น้ำซุปพอใช้

น้ำจิ้ม ใส่มาเป็นแก้วช๊อต มาสามชนิด สุกี้ พอนซึชาบู และซีฟู้ด รสชาติธรรมดา

สรุป รสชาติอาหารธรรมดาาาาค่ะ แต่ถ้านึกอยากกินบุฟเฟ่ปิ้งๆหรือสุกี้ขำๆ ราคาน่ารัก เดินทางสะดวก ก็เป็นตัวเลือกที่ไม่เลวค่ะ